CELEX: 32006L0128
Language: bg
Date: 2006-12-08 00:00:00
Title: Commission Directive 2006/128/EC of 8 December 2006 amending and correcting Directive 95/31/EC laying down specific criteria of purity concerning sweeteners for use in foodstuffs   (Text with EEA relevance)

Важна правна забележка

|

32006L0128

Официален вестник n° L 346 , 09/12/2006 стр. 0006 - 0014 Официален вестник n° L 314 , 01/12/2007 стр. 0414 - 0422

		Директива 2006/128/ЕО на Комисиятаот 8 декември 2006 годиназа изменение и поправяне на Директива 95/31/ЕО за установяване на специфични критерии за чистота на подсладителите, предназначени за влагане в храни(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 89/107/ЕИО на Съвета от 21 декември 1988 г. за сближаване на законодателствата на държавите-членки относно добавките, разрешени за влагане в храни, предназначени за консумация от човека [1], и по-специално член 3, параграф 3, буква а) от нея,след провеждане на консултации с Научния комитет по храните и Европейския орган за безопасност на храните (ЕОБХ),като има предвид, че:(1) В Директива 94/35/ЕО на Европейския парламент и на Съвета от 30 юни 1994 г. относно подсладители за влагане в храни [2] се изброяват онези вещества, които могат да бъдат използвани като подсладители в храни.(2) В Директива 95/31/ЕО на Комисията от 5 юли 1995 г. за установяване на специфични критерии за чистота на подсладителите, предназначени за влагане в храни [3] се установяват критериите за чистота за подсладителите, изброени в Директива 94/35/ЕО.(3) Необходимо е да се приемат специфични критерии за E 968 еритритол, нова добавка в храните, разрешена с Директива 2006/52/ЕО на Европейския парламент и на Съвета от 5 юли 2006 г. за изменение на Директива 95/2/ЕО относно добавки в храните, различни от оцветители и подсладители и Директива 94/35/ЕО относно подсладителите за влагане в храни.(4) Известен брой езикови версии на Директива 95/31/ЕО съдържат някои грешки относно следните вещества: E 954 захарин и неговите натриеви, калиеви и калциеви соли, E 955 сукралоза, E 962 соли на аспартам-ацесулфам, E 965 (i) малтитол, E 966 лактитол. Тези грешки се нуждаят от поправка. В допълнение на това е необходимо да се отчетат спецификациите и техниките за съдържание на основно вещество на добавки в храните, които са определени в Codex Alimentarius от Съвместния експертен комитет на ФАО/СЗО по добавки в храните (СЕКХД — JECFA). По-специално, където е уместно, специфичните критерии за чистота са адаптирани да отразяват ограниченията за някои тежки метали. С цел яснота следва да бъде заменен целият текст относно тези вещества.(5) В своето научно становище от 19 април 2006 г. ЕОБХ стига до заключението, че съставът на малтитоловия сироп, основан на нов метод на производство, ще бъде подобен на този на съществуващия продукт и ще е в съответствие със съществуващата спецификация. Следователно е необходимо да се измени определението на E 965 (ii) малтитолов сироп, установено в Директива 95/31/ЕО за E 965, с включването на новия метод на производство.(6) Директива 95/31/ЕО следва да бъде съответно изменена и поправена.(7) Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩАТА ДИРЕКТИВА:Член 1Приложението към Директива 95/31/ЕО се изменя и поправя в съответствие с приложението към настоящата директива.Член 21. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 15 февруари 2008 г. Те незабавно представят на Комисията текста на разпоредбите, както и таблица на съответствието между тези разпоредби и настоящата директива.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.Член 3Настоящата директива влиза в сила на двадесетия ден след публикуването ѝ в Официален вестник на Европейския съюз.Член 4Адресати на настоящата директива са държавите-членки.Съставено в Брюксел на 8 декември 2006 година.За КомисиятаMarkos KyprianouЧлен на Комисията[1] ОВ L 40, 11.2.1989 г., стр. 27. Директива, последно изменена с Регламент (ЕО) № 1882/2003 на Европейския парламент и на Съвета (ОВ L 284, 31.10.2003 г., стр. 1).[2] ОВ L 237, 10.9.1994 г., стр. 3. Директива, последно изменена с Директива 2006/52/ЕО (ОВ L 204, 26.7.2006 г., стр. 10).[3] ОВ L 178, 28.7.1995 г., стр. 1. Директива, последно изменена с Директива 2004/46/ЕО (ОВ L 114, 21.4.2004 г., стр. 15).--------------------------------------------------ПРИЛОЖЕНИЕПриложението към Директива 95/31/ЕО се изменя и поправя, както следва:1. След Е 967 ксилитол се добавя следният текст относно E 968 еритритол:"Е 968 ЕРИТРИТОЛСиноними | Мезо-еритритол, тетрахидроксибутан, еритрит |Определение | Получено от ферментация на въглехидратен източник от безопасни и подходящи за хранителни цели осмофилни дрожди, като Moniliella pollinis или Trichosporonoides megachilensis, последвано от пречистване и изсушаване |Химично наименование | 1,2,3,4-бутанететрол |Einecs | 205-737-3 |Химична формула | C4H10O4 |Молекулна маса | 122,12 |Съдържание на основно вещество | Не по-малко от 99 % след сушене |Описание | Бели, без мирис, нехигроскопични, устойчиви на топлина кристали, със сладост приблизително 60—80 % от тази на захарозата |ИдентификацияА.Разтворимост | Свободно разтворим във вода, слабо разтворим в етанол, неразтворим в диетилов етер |Б.Температура на топене | 119—123 °C |ЧистотаЗагуба на маса при сушене | Не повече от 0,2 % (70 °С, шест часа във вакуумна сушилня) |Сулфатна пепел | Не повече от 0,1 % |Редуциращи вещества | Не повече от 0,3 %, изразено като D-глюкоза |Рибитол и глицерол | Не повече от 0,1 % |Олово | Не повече от 0,5 mg/kg" |2. Текстът относно Е 954захарин и неговите натриеви, калиеви и калциеви соли се заменя със следното:"Е 954 ЗАХАРИН И НЕГОВИТЕ НАТРИЕВИ, КАЛИЕВИ И КАЛЦИЕВИ СОЛИ(I)ЗАХАРИНОпределениеХимично наименование | 3-оксо-2,3 дихидробензо(d)изотиазол-1,1-диоксид |Einecs | 201-321-0 |Химична формула | С7H5NO3S |Относителна молекулна маса | 183,18 |Съдържание на основно вещество | Не по-малко от 99 % и не повече от 101 % С7H5NO3S на безводна основа |Описание | Бели кристали или бял кристален прах, без мирис или със слаб ароматен мирис, със сладък вкус, дори в силно разредени разтвори. Приблизително 300—500 пъти по-сладки от захароза |ИдентификацияРазтворимост | Слабо разтворими във вода, разтворими в алкални разтвори, умерено разтворими в етанол |ЧистотаЗагуба на маса при сушене | Не повече от 1 % (105 °С, два часа) |Температура на топене | 226—230 °С |Сулфатна пепел | Не повече от 0,2 % на суха маса |Бензоена и салицилова киселина | Към 10 ml разтвор 1 на 20, предварително подкиселен с 5 капки оцетна киселина, се добавят 3 капки приблизително моларен разтвор на железен хлорид във вода. Не се появява утайка или виолетово оцветяване |о-толуенсулфонамид | Не повече от 10 mg/kg на суха маса |р-толуенсулфонамид | Не повече от 10 mg/kg на суха маса |Бензоена киселина и р-сулфонамид | Не повече от 25 mg/kg, на суха маса |Лесно карбонизиращи се вещества | Да не се установяват |Арсен | Не повече от 3 mg/kg на суха маса |Селен | Не повече от 30 mg/kg на суха маса |Олово | Не повече от 1 mg/kg на суха маса |(II)ЗАХАРИН НАТРИЕВА СОЛСиноними | Захарин, натриева сол на захарин |ОпределениеХимично наименование | Натриев о-бензосулфимид, 2,3-дихидро-3-оксобензизосулфоназол натриева сол, оксобензизосулфоназол, 1,2-бензизотиазолин-3-едно-1,1-диоксид натриева сол дихидрат |Einecs | 204-886-1 |Химична формула | С7H4NNaO3S·2H2O |Относителна молекулна маса | 241,19 |Съдържание на основно вещество | Не по-малко от 99 % и не повече от 101 % С7H4NNaO3S·на безводна основа |Описание | Бели кристали или бял кристален ефлоресцентен прах, без мирис или със слаб мирис, с много сладък вкус, дори в силно разредени разтвори. Приблизително между 300 и 500 пъти по-сладък от захароза в разредени разтвори |ИдентификацияРазтворимост | Свободно разтворими във вода, умерено разтворими в етанол |ЧистотаЗагуба на маса при сушене | Не повече от 15 % (120 °С, четири часа) |Бензоена и салицилова киселина | Към 10 ml разтвор 1 на 20, предварително подкиселен с 5 капки оцетна киселина, се добавят 3 капки приблизително моларен разтвор на железен хлорид във вода. Не се появява утайка или виолетово оцветяване |о-толуенсулфонамид | Не повече от 10 mg/kg на суха маса |р-толуенсулфонамид | Не повече от 10 mg/kg на суха маса |Бензоена киселина и р-сулфонамид | Не повече от 25 mg/kg на суха маса |Лесно карбонизиращи се вещества | Да не се установяват |Арсен | Не повече от 3 mg/kg на суха маса |Селен | Не повече от 30 mg/kg на суха маса |Олово | Не повече от 1 mg/kg на суха маса |(III)ЗАХАРИН КАЛЦИЕВА СОЛСиноними | Захарин, калциева сол на захарин |ОпределениеХимично наименование | Калциев о-бензосулфамид, 2,3-дихидро-3-оксобензизосулфоназол калциева сол, 1,2-бензизотиазолин-3-едно-1,1-диоксид калциева сол хидрат (2:7) |Einecs | 229-349-9 |Химична формула | С14H8CaN2O6S2·3 ½H2O |Относителна молекулна маса | 467,48 |Съдържание на основно вещество | Не по-малко от 95 % С14H8CaN2O6S2 на безводна основа |Описание | Бели кристали или бял кристален прах, без мирис или със слаб мирис, с много сладък вкус, дори в силно разредени разтвори. Приблизително между 300 и 500 пъти по-сладък от захароза в разредени разтвори |ИдентификацияРазтворимост | Свободно разтворим във вода, разтворим в етанол |ЧистотаЗагуба на маса при сушене | Не повече от 13,5 % (120 °С, четири часа) |Бензоена и салицилова киселина | Към 10 ml разтвор 1 на 20, предварително подкиселен с 5 капки оцетна киселина, се добавят 3 капки приблизително моларен разтвор на железен хлорид във вода. Не се появява утайка или виолетово оцветяване |о-толуенсулфонамид | Не повече от 10 mg/kg на суха маса |р-толуенсулфонамид | Не повече от 10 mg/kg на суха маса |Бензоена киселина и р-сулфонамид | Не повече от 25 mg/kg на суха маса |Лесно карбонизиращи се вещества | Да не се установяват |Арсен | Не повече от 3 mg/kg на суха маса |Селен | Не повече от 30 mg/kg на суха маса |Олово | Не повече от 1 mg/kg на суха маса |(IV)ЗАХАРИН КАЛИЕВА СОЛСиноними | Захарин, калиева сол на захарин |ОпределениеХимично наименование | Калиев о-бензосулфимид, 2,3-дихидро-3-оксобензизосулфоназол калиева сол, 1,2-бензизотиазолин-3-едно-1,1-диоксид монохидрат калиева сол |Einecs | |Химична формула | C7H4KNO3S·H2O |Относителна молекулна маса | 239,77 |Съдържание на основно вещество | Не по-малко от 99 % и не повече от 101 % C7H4KNO3S на безводна основа |Описание | Бели кристали или бял кристален прах, без мирис или със слаб мирис, с много сладък вкус дори в силно разредени разтвори. Приблизително между 300 и 500 пъти по-сладки от захароза |ИдентификацияРазтворимост | Свободно разтворими във вода, умерено разтворими в етанол |ЧистотаЗагуба на маса при сушене | Не повече от 8 % (120 °С, четири часа) |Бензоена и салицилова киселина | Към 10 ml разтвор 1 на 20, предварително подкиселен с 5 капки оцетна киселина, се добавят 3 капки приблизително моларен разтвор на железен хлорид във вода. Не се появява утайка или виолетово оцветяване |о-толуенсулфонамид | Не повече от 10 mg/kg на суха маса |р-толуенсулфонамид | Не повече от 10 mg/kg на суха маса |Бензоена киселина и р-сулфонамид | Не повече от 25 mg/kg на суха маса |Лесно карбонизиращи се вещества | Да не се установяват |Арсен | Не повече от 3 mg/kg на суха маса |Селен | Не повече от 30 mg/kg на суха маса |Олово | Не повече от 1 mg/kg на суха маса" |3. Текстът относно E 955 сукралоза се заменя със следното:"E 955 СУКРАЛОЗАСиноними | 4,1′,6′-трихлоргалактозахароза |ОпределениеХимично наименование | 1,6-дихлоро-1,6-дидеокси-β-D-фруктофуранозил-4-хлоро-4-деокси-α-D-галактопиранозид |Einecs | 259-952-2 |Химична формула | C12H19Cl3O8 |Молекулно тегло | 397,64 |Съдържание на основно вещество | Не по-малко от 98 % и не повече от 102 % C12H19Cl3O8 на безводна основа |Описание | Бял или светлосив кристален прах, практически без мирис |ИдентификацияА.Разтворимост | Свободно разтворим във вода, метанол и етанол Слабо разтворим в етил ацетат |Б.Инфрачервена абсорбция | Инфрачервеният спектър на дисперсия на образеца в калиев бромид показва относителни максимуми на подобен брой вълни като тези, демонстрирани при референтния спектър, получен с използването на стандарта за сравнение на сукралозата |В.Тънкослойна хроматография | Главното петно на изпитвания разтвор има същата Rf стойност като главното петно на стандартния разтвор А, посочен в теста за други хлорирани дизахариди. Този стандартен разтвор се получава с разтварянето на 1,0 g сукралоза в 10 ml метанол |Г.Специфична ротация | [α]D20 = + 84,0° до + 87,5°, изчислена на безводна основа (10 % w/v (тегло/обем) разтвор) |ЧистотаВодно съдържание | Не повече от 2,0 % (метод на Карл Фишер) |Сулфатна пепел | Не повече от 0,7 % |Други хлорирани дизахариди | Не повече от 0,5 % |Хлоринирани монозахариди | Не повече от 0,1 % |Трифенилфосфин оксид | Не повече от 150 mg/kg |Метанол | Не повече от 0,1 % |Олово | Не повече от 1 mg/kg" |4. Текстът относно E 962 сол на аспартам-ацесулфам, се заменя със следното:"E 962 СОЛ НА АСПАРТАМ-АЦЕСУЛФАМСиноними | Аспартам-ацесулфам, сол на аспартам-ацесулфам |Определение | Солта се получава с нагряване на аспартам и ацесулфам К приблизително при съотношение 2:1 w/w (тегло към тегло) в разтвор при кисело pH, което позволява кристализиране. Калият и влагата се отстраняват. Продуктът е по-стабилен от аспартама сам по себе си |Химично наименование | 6-метил-1,2,3-оксатиазин-4(3H)-едно-2,2-диоксид сол на L-фенилаланил-2-метил-L-α-аспартинова киселина |Химична формула | C18H23O9N3S |Молекулно тегло | 457,46 |Съдържание на основно вещество | 63,0 % до 66,0 % аспартам (суха основа) и 34,0 % до 37 % ацесулфам (кисела форма на суха маса) |Описание | Бял кристален прах, без мирис |ИдентификацияА.Разтворимост | Умерено разтворим във вода, слабо разтворим в етанол |Б.Пропускливост | Пропускливостта на 1 % разтвор във вода, определена в 1-сантиметрова кювета при 430 nm с подходящ спектрофотометър с помощта на вода като контрола, е не по-малка от 0,95, което се равнява на абсорбция не повече от приблизително 0,022 |В.Специфична ротация | [α]D20 = + 14,5° до + 16,5° Определя се в разтвор на мравчена киселина (15N) при концентрация 6,2 g на 100 ml, в рамките на 30 минути от приготвянето на разтвора. Изчислената специфична ротация се разделя на 0,646, за да се направи корекция за съдържанието на аспартам в солта на аспартам-ацесулфама |ЧистотаЗагуба на маса при сушене | Не повече от 0,5 % (105 °C, четири часа) |5-бензил-3,6-диоксо-2-пиперазиноцетена киселина | Не повече от 0,5 % |Олово | Не повече от 1 mg/kg" |5. Текстът относно E 965 (i) малтитол се заменя със следното:"E 965 (i) МАЛТИТОЛСиноними | D-малтитол, хидрогенирана малтоза |ОпределениеХимично наименование | (α)-D-глюкопиранозил-1,4-D-глюцитол |Einecs | 209-567-0 |Химична формула | С12Н24О11 |Относителна молекулна маса | 344,31 |Съдържание на основно вещество | Съдържание на не по-малко от 98 % D-малтитол С12Н24О11 на безводна основа |Описание | Бял кристален прах със сладък вкус |ИдентификацияА.Разтворимост | Силно разтворим във вода, слабо разтворим в етанол |Б.Температура на топене | 148—151 °C |В.Специфична ротация | [α]D20 = + 105,5° до + 108,5° (5 % w/v тегло/обем разтвор) |ЧистотаВодно съдържание | Не повече от 1 % (метод на Карл Фишер) |Сулфатна пепел | Не повече от 0,1 % на суха маса |Редуциращи захари | Не повече от 0,1 % на суха маса |Хлориди | Не повече от 50 mg/kg на суха маса |Сулфати | Не повече от 100 mg/kg на суха маса |Никел | Не повече от 2 mg/kg на суха маса |Арсен | Не повече от 3 mg/kg на суха маса |Олово | Не повече от 1 mg/kg на суха маса" |6. Текстът относно E 965 (ii) малтитолов сироп се заменя със следното:"E 965 (ii) МАЛТИТОЛОВ СИРОПСиноними | Хидрогениран сироп с високо съдържание на малтоза-глюкоза, хидрогениран глюкозен сироп |Определение | Смес, състояща се основно от малтитол със сорбитол и хидрогенирани олиго- и полизахариди. Произвежда се чрез каталитична хидрогенизация на глюкозен сироп с високо съдържание на малтоза или чрез хидрогенизиране на неговите отделни съставки и последващото им смесване. Търговският продукт се доставя както под формата на сироп, така и като твърд продукт |Съдържание на основно вещество | Съдържание не по-малко от 99 % хидрогенирани захариди на безводна основа и не по-малко от 50 % малтитол на безводна основа |Описание | Прозрачни вискозни течности, без цвят и мирис или бели кристални маси |ИдентификацияА.Разтворимост | Силно разтворим във вода, слабо разтворим в етанол |Б.Тънкослойна хроматография | Преминава теста |ЧистотаВодно съдържание | Не повече от 31 % (метод на Карл Фишер) |Редуциращи захари | Не повече от 0,3 % (като глюкоза) |Сулфатна пепел | Не повече от 0,1 % |Хлориди | Не повече от 50 mg/kg |Сулфат | Не повече от 100 mg/kg |Никел | Не повече от 2 mg/kg |Олово | Не повече от 1 mg/kg" |7. Текстът относно E 966 лактитол се заменя със следното:"E 966 ЛАКТИТОЛСиноними | Лактит, лактозитол, лактобиозит |ОпределениеХимично наименование | 4-O-β-D-галактопиранозил-D-глуцитол |EINECS | 209-566-5 |Химична формула | С12Н24О11 |Относителна молекулна маса | 344,32 |Съдържание на основно вещество | Не по-малко от 95 % на суха маса |Описание | Кристални прахове или безцветни разтвори със сладък вкус. Кристалните продукти се явяват в безводни монохидратни и дихидратни форми |ИдентификацияА.Разтворимост | Силно разтворими във вода |Б.Специфична ротация | [α]D20 = + 13° до + 16°, изчислена на безводна основа (10 % w/v тегло/обем воден разтвор) |ЧистотаВодно съдържание | Кристални продукти; не повече от 10,5 % (метод на Карл Фишер) |Други полиоли | Не повече от 2,5 % на безводна основа |Редуциращи захари | Не повече от 0,2 %, изразено като глюкоза на суха маса |Хлориди | Не повече от 100 mg/kg на суха маса |Сулфати | Не повече от 200 mg/kg, на суха маса |Сулфатна пепел | Не повече от 0,1 % на суха маса |Никел | Не повече от 2 mg/kg на суха маса |Арсен | Не повече от 3 mg/kg на суха маса |Олово | Не повече от 1 mg/kg на суха маса" |--------------------------------------------------